ՆԱԽԱԳԻԾ

Հայաստանի հանրապետության

ՕՐԵՆՔ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ լրացուՄ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ

**Հոդված 1.** Հայաստանի Հանրապետության հարկային օրենսգրքի (այսուհետ` Օրենս­գիրք) 159-րդ հոդվածի 3-րդ մասում կառուցելու բառից հետո լրացնել կամ անհա­տա­կան բնա­կելի տուն ձեռք բերելու բառերը:

**Հոդված 2.** Օրենսգրքում 160-րդ հոդվածի վերնագիրը և 1-ին մասը շարադրել հետևյալ խմբա­գրությամբ.

**Հոդված 160. Բնակարան ձեռք բերելու կամ անհատական բնակելի տուն կառուցելու կամ անհատական բնակելի տուն ձեռք բերելու նպատակով վարձու աշխատողի կողմից ստացված հիպոտեկային վարկի սպասարկման համար վճարված տոկոսների գումարների փոխհատուցումը**

1. Հայաստանի Հանրապետության տարածքում կառուցված կամ կառուցվող բազմա­բնա­­կա­րան բնակելի շենքում անմիջապես կառուցապատողից, ինչպես նաև պետության և (կամ) համայնքի կողմից իրականացվող բնակարանային ապահովության ծրագրի շրջա­նակ­ներում պե­տու­թյունից կամ համայնքից բնակարան ձեռք բերելու կամ Հայաստանի Հան­րա­­պետու­թյան տարածքում կառուցված կամ կառուցվող անմիջապես կառուցապա­տողից անհա­­տա­կան բնակելի տուն ձեռք բերելու կամ Հայաստանի Հանրապետության տարած­քում անհա­տա­կան բնակելի տուն կառուցելու նպատակով ֆիզիկական անձի (բացա­ռու­թյամբ վարձու աշխատող չհամարվող անհատ ձեռնար­կա­տի­րոջ ու նոտարի) կողմից Հայաս­տանի Հանրա­պետության ռեզիդենտ ֆինանսական կազմա­կերպությունից 2014 թվա­կանի նոյեմ­բերի 1-ից հետո ստացված և փաստացի բնակարան ձեռք բերելուն կամ անհատական բնա­կելի տուն կառուցելուն, ինչպես նաև 2018 թվականի հունվարի 1-ից հետո ստաց­ված և փաստացի ան­հատական բնակելի տուն ձեռք բերելուն ուղղված հիպոտե­կա­­յին վարկի սպա­­սարկման համար վճարված տոկոսների գումարները, բայց ոչ ավելի, քան համա­պա­տաս­­խան եռամսյակի յուրաքանչյուր ամսվա համար տվյալ ֆիզիկական անձի աշխա­տա­վարձի և դրան հավասարեցված վճարումների մասով հաշվարկված` 150 հազար դրամը չգերա­­զան­ցող եկամտային հարկի գումարը, փոխ­հատուցվում են ֆիզիկական անձին::

**Հոդված 3.** Սույն օրենքն ուժի մեջ է մտնում 2018 թվականի հունվարի 1-ից: Սույն օրեն­քով սահմանված` փոխհատուցման ենթակա հիպոտեկային վարկի սպասարկման համար վճարված տոկոսների գումարների 150 հազար դրամի սահմանաչափը կիրառվում է սույն օրենքն ուժի մեջ մտնելուց հետո ստացված հիպոտեկային վարկերի նկատմամբ: